Energistyrelsen inviterer til workshop om Analyseforudsætninger 2018, der offentliggøres ultimo juni måned.

**Workshoppen afholdes mandag d. 12. marts kl. 13.30 – 16.30 i Energistyrelsens kantine, Amaliegade 44, 1256 København K**

Analyseforudsætningerne danner grundlag for Energinets analyser af bl.a. net- og systemudviklingsplaner samt investeringssager. Analyseforudsætningerne skal give et bedste bud på udviklingen i bl.a. elforbrug og -produktion samt el- og gasudveksling med udlandet frem til 2040.

Analyseforudsætningerne har tidligere været udarbejdet af Energinet, men med finansloven for 2017 besluttede regeringen at overføre ansvaret for at fastlægge analyseforudsætningerne til Energistyrelsen. Hensigten er at sikre tidligere involvering af myndighederne i beslutningsprocessen og sikre større legitimitet for Energinets investeringsbeslutninger.

Med Analyseforudsætninger 2018 står Energistyrelsen for første gang som ansvarlig for udgivelsen.

På workshoppen vil det blive forklaret, hvordan Analyseforudsætningerne bruges i Energinet, og hvordan arbejdet med Analyseforudsætninger 2018 gribes an efter overdragelse af ansvaret fra Energinet til Energistyrelsen. Det bemærkes, at der her vil være fokus på processen og ikke på konkrete data.

Efterfølgende vil der være mulighed for at deltage i parallelle temaopdelte diskussioner. For fem centrale emner vil der være korte oplæg ved eksperter fra Energistyrelsen og Energinet og derefter diskussion og kommentarer fra interessenter – særligt med fokus på de langsigtede udviklingspotentialer.

Vi håber med denne workshop at kunne få gode input fra energibranchen, som vi kan arbejde videre med, og dermed gøre forudsætningerne endnu bedre.

**Foreløbig dagsorden:**

|  |  |
| --- | --- |
| **Tid** | **Emne** |
| 13:30-13:4513:45-14:0014:00-14:3014:30-15:3015:30-16:00 | 1. Velkommen ved Energistyrelsen
2. Analyseforudsætningerne – hvad er det og hvordan bliver de brugt?
3. Hvordan gribes arbejdet med AF 2018 an efter overdragelse af ansvar til ENS, herunder tidsplan for arbejdet med AF 2018
4. Potentielle udviklinger i de forskellige sektorer (v. korte oplæg i grupper ved eksperter fra ENS/Energinet og herefter diskussion/kommentarer fra interessenter)
5. VE produktion
6. Udviklingen i kraftværkskapaciteter og store varmepumper
7. Udvikling i elforbrug til husholdninger og erhverv herunder store datacentre
8. Udviklingen i elforbrug til transport
9. Udviklingen i gassektoren
10. Kort opsamling fra grupperne
 |
| 16:00-16:30 | Forfriskning |

 **Tilmelding skal ske til Mette Larsen på** **mela@ens.dk** **senest 5. marts.**